फर्जी अंक तालिका मामले में निलंबित सरपंच को फिर मिला पद
भास्कर न्यूज | भीम(राजसमंद)
फर्जीअंकतालिका मामले में जेल गई कालादेह सरपंच दुर्गी देवी को जोधपुर हाईकोर्ट की ओर से स्टे मिल गया। इसको लेकर बुधवार को गांव में जश्न का माहौल रहा। ढोल-नगाड़ों के साथ सरपंच का पांच किमी लंबा जुलूस निकाला गया। बाद में सरपंच ने पदभार ग्रहण किया। जानकारी के अनुसार कालादेह सरपंच भैरूखेड़ा आमनेर निवासी दूर्गी देवी (65) प|ी अनाराम भांड 24 जनवरी 2015 को पंचायतराज चुनावों में सरपंच का चुनाव जीता जीती।
पराजित प्रत्याशी सम्बुरिया निवासी किशनलाल पुत्र गंगाराम सालवी कोर्ट में इस्तगासा पेश कर दिया। इसमें आरोप लगाया कि दूर्गी देवी ने पति के साथ मिलकर जवाजा ब्यावर से फर्जी मार्कशीट बनाकर आवेदन के साथ लगा दी। जबकि सरपंच तीसरी पास ही है। इसके चलते 18 फरवरी 2015 को भीम थाने में सरपंच और सरपंच के दोनों बेटों के खिलाफ मुकदमे दर्ज हुए। पुलिस जांच के बाद 20 मार्च 2015 को दूर्गी देवी और उसके बेटे तारूलाल को पुलिस ने गिरफ्तार कर लिया। वहीं दो दिन बाद दोनों मां-बेटे की जमानत मिल गई। लेकिन पंचायतराज विभाग जयपुर ने 18 जून 2015 को कालादेह सरपंच को निलंबित कर दिया। वहीं ग्रामीणों के सहयोग से सरपंच ने जोधपुर हाईकोर्ट की शरण ले ली। 3 दिसंबर 2015 को मिले स्टे में हाइकोर्ट ने आदेश दिया है कि जब तक न्यायालय द्वारा दोषी प्रमाणित नहीं हो तब तक दुर्गी देवी यथावत सरपंच बनी रहेगी।
वहीं बुधवार को पंचायतराज विभाग ने 30 दिसंबर 2015 को सरपंच दूर्गी देवी को कार्यभार संभालने के आदेश दिए। आदेश की कॉपी आते ही सरपंच समर्थक आमनेर में बुधवार को एकत्रित हो गए। सुबह ढोल-नगाड़ों के साथ पहुंचे लोगों ने धूमधाम से जुलूस निकाला। इस दौरान पांच से अधिक गांवों से होकर पांच किमी का सफर करते हुए सरपंच को कालादेह ग्राम पंचायत लाया गया।
सरपंच संघ जिलाध्यक्ष गिरधारी सिंह, कूकड़ा सरपंच भैरू सिंह, टोगी सरपंच जयेंद्र सिंह, समेलिया सरपंच गीता देवी, कल्याण सिंह, मोहम्मद शरीफ, मोती सिंह, विजय सिंह, पिंटू देवी, बालू सिंह, तारू सिंह, नैनू सिंह, जरीना बानु, हिम्मत सिंह, लीला देवी, मनोहर सिंह, केशर बैन आदि मौजूद थे।
^पूर्वमें भी मेरी झूठी शिकायत कर फंसाया गया था। लेकिन सच्चाई आने पर सभी को पता चल गया कि मामला क्या है। दूर्गीदेवी, कालादेह सरपंच
hin_Deva bho_Deva hin_Deva hin_Deva hin_Deva bho_Deva hin_Deva